Geen mandaat om ons misdadigers te maak | Netwerk24
Geen mandaat om ons misdadigers te maak
Koos van der Merwe, Oud-Lp
Ek het ook gekyk na FW de Klerk se onlangse vertoning op TV waar hy as 'n held voorgehou is. Dit was 'n kykNET-program wat 'n belangrike deel van ons geskiedenis sal wees, want dit handel oor moontlik die kritiekste oomblik in ons geskiedenis. Daar is egter verskeie belangrike regstellings nodig om 'n geskiedenis van die hele waarheid na te laat.
De Klerk het slegs apartheid en ons verlede verdoem, maar nie een keer die ANC se gruweldade geopper nie. Soos die doodverbranding met die halssnoer van meer as 500 onskuldige mense met Winnie Mandela as ywerige opsweper en ook verskeie ander misdade teen die mensdom.
Hy swyg ook oor Afrikaners en ander wit mense se magtige prestasies oor meer as 300 jaar om hierdie land te help bou; die enorme bystand wat wit mense aan swart mense oor tyd verleen het, soos die skepping deur dr. Hendrik Verwoerd van swart staatskole toe swart mense slegs 'n paar sendingskole gehad het.